#  Balatonszőlős Község

 Önkormányzata

  ****

 **Polgármester**

**8233 Balatonszőlős, Fő u. 9.**

Szám: ………………/2017

Előkészítő: Magyari Zsuzsa

**ELŐTERJESZTÉS**

**A Képviselő-testület 2017. augusztus 30-i ülésére**

**Tárgy: Az önkormányzat 2017. évi költségvetése II. módosításának elfogadása**

**Tisztelt Képviselő-testület!**

Az Önkormányzat költségvetését az 2/2017.(II.17.) rendeletével hagyta jóvá.

A 2017. évi eredeti költségvetés módosítása szükségessé vált a költségvetés jóváhagyása óta ismertté vált gazdasági események költségvetésbe történő beépítése érdekében.

Előirányzataink módosítását a következők tették szükségessé:

Balatonszőlős Község Önkormányzatának 2017. évre számított bevételi és kiadási főösszege 108.659.713 Ft, a módosított előirányzathoz képest 13.748.388 Ft-al nőtt. Az előkészítés során számba vettünk valamennyi bevételt és ehhez igazítottuk a kiadásokat.

A főösszesítőből látható, hogy a költségvetési egyensúlyt 34.311.569 Ft pénzmaradvány felhasználással sikerült megteremteni.

A tartalék összege 15.425.222 Ft, amiből általános tartalék 15.063.230 Ft és céltartalék 361.992 Ft.

Céltartalékot képeztünk a 2018 év január és február hónapokra járó közfoglalkoztatottak támogatása előlegének összegével, amely ez év márciusban és júliusban került kiutalásra.

Általános tartalék előirányzat 15.028.213 Ft

|  |  |
| --- | --- |
|  Polgármesteri illetmény és járulék támogatása | 1.075.600 Ft |
| Rendezvénysátor ¼ tulajdonrész vásárlása | -2.000.000 Ft |
| Közoktatási Intézményfenntartó Társulás támogatásának csökkenése | 777.617 Ft |
| Balatonfüredi Önk.Tűzoltóság támogatás csökkenése | 263.800 Ft |
| Informatikai eszköz beszerzése | -36.000 Ft |
| Rendezvénysátor beszerzése | -46.000 Ft |
|  |  |
| **Összesen:** | **35.017 Ft** |

Általános tartalék módosított előirányzata **15.063.230 Ft**

A költségvetés bevételi oldalán a következő módosítások váltak szükségessé:

Működési célú támogatások 3.552.487 Ft-al nőtt.

Településképi arculati kézikönyv elkészítésének támogatása 1.000.000 Ft, a polgármesteri illetmény januári emelkedésének támogatása 1.075.600 Ft, július hónaptól egy újabb közfoglalkoztatottat kapott az önkormányzat, bértámogatás 633.487 Ft.

Ismét, mint minden évben, víz és csatorna támogatást kapunk, amit 3 napon belül át kell utalni a Bakonykarszt Zrt részére, ez 843.400 Ft.

Az önkormányzat ismét nyertes pályázattal büszkélkedhet: "Önkormányzati feladatellátást szolgáló fejlesztések támogatása" pályázaton elnyert összeg 10.014.491 Ft.

A közfoglalkoztatott program keretein belül az államháztartáson belüli megelőlegezés és az államháztartáson belüli megelőlegezés visszafizetése egyformán nőtt ( az új alkalmazott miatt), 181.410 Ft-al.

A finanszírozási bevételek így 181.410 Ft-al növekedtek, a 2.melléklet szerint.

Kiadási oldalon a következő módosítások váltak szükségessé:

Személyi juttatások soron 407.650 Ft növekedés, az új közfoglalkoztatott július-novemberi bére. Munkaadói járulékok 44.841 Ft növekedés.

Dologi kiadásokon belül átcsoportosítottunk 20 eFt-t a közüzemi díjak sorra, 30 eFt-t az informatikai szolgáltatások sorra, az egyéb szolgáltatások sorról.

Működési célú támogatások államháztartáson belül soron 777.617 Ft a csökkenés, mert a Közoktatási Intézményfenntartó Társulással kötött támogatási szerződés módosult.

Működési célú támogatások államháztartáson kívül soron 665.900 Ft a növekedés, a 4 melléklet szerint:

A Balatonfüredi Önkéntes Tűzoltóság támogatása nem támogatási szerződéssel fog történni, számlát állítanak ki, ezért ezt átcsoportosítottuk a dologi kiadások közé, egy csökkentett értékkel, mert a költség egy részét a Balatonfüredi Közös Önkormányzati Hivatal fogja rendezni.

A Bakonykartszt Zrt részére átutalandó támogatás összege 843.400 Ft.

A beruházásokat 4.132..000 Ft-al növeltük a tervezetthez képest.

Településképi arculati kézikönyv elkészítésének költsége 1.000.000 Ft, a rendezvénysátor ¼ részének a költsége 2.000.000 Ft, informatikai eszköz beszerzés 36.000, rendezvénysátor beszerzése 46.000 Ft, valamint a Sportöltöző és sportpálya felújítására elnyert pályázat részeként öntözőkocsit, szivattyút és bojlert fog vásárolni az önkormányzat, összesen 1.050.000 Ft értékben.

Felújítások összesen 8.964.491 Ft-al nőtt., ami az utak felújítására elnyert pályázat költsége, és csökkentettünk 1.050.000 Ft-al, amit átcsoportosítottunk beruházásokra.

Az államháztartáson belüli megelőlegezések visszafizetése 181.410 Ft-al növekedett, az 5.sz.melléklet szerint.

A költségvetés végleges főösszege tehát 108.659.713 Ft-ra változott.

Balatonszőlős, 2017. augusztus…..

 Mórocz László
 polgármester

**Balatonszőlős Község Önkormányzata**

**Képviselő-testületének**

**.../2017. (…..) önkormányzati rendelet tervezete**

**az önkormányzat 2017. évi költségvetéséről szóló 2/2017. (II.17.) önkormányzati rendeletének**

 **II. módosításáról**

Balatonszőlős Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. § (1)** Az Önkormányzat 2017. évi költségvetéséről szóló 2/2017.(II.17.) önkormányzati rendelet (továbbiakban: rendelet) 2. § (1) bekezdése helyébe az alábbi rendelkezés lép:

2. § (1) Az Önkormányzat bevételeit, egyezően a kiadási főösszeggel, a Képviselő-testület 108.659.713 Ft-ban állapítja meg az alábbi részletezettségben:

|  |  |
| --- | --- |
| Költségvetési bevételek előirányzata:  | 73.268.870 Ft |
| Finanszírozási bevételek előirányzata:  | 35.390.843 Ft |
| Ebből:belső hiány | 34.311.569 Ft |
| Külső hiány |  1.079.274 Ft |
|  Állami támogatás megelőlegezése |  1.079.274 Ft |
| Költségvetési kiadások előirányzata: | 106.592.439 Ft |
| Finanszírozási kiadások előirányzata:  | 2.067.274 Ft |

 **(2)** A Rendelet 2. § (4) bekezdése helyébe a következő rendelkezés lép:

 2. § (4) Az (1) bekezdés szerinti kiadási főösszegen belül a kiadásokat az előirányzat-csoportonkénti és kiemelt előirányzatonkénti részletezettségben a következő összegekkel állapítja meg:

|  |  |  |
| --- | --- | --- |
| **I. Működési kiadások** |  |  |
| 1. Személyi juttatások |  | 11.685.590 Ft |
| 2 Munkaadót terhelő járulékok és szoc. hozzájárulási adó |  |  2.298.370 Ft |
| 3. Dologi kiadások |  | 13.521.700 Ft |
| 4. Ellátottak pénzbeli juttatásai |  | 1 810 000 Ft |
| 5. Egyéb működési kiadások |  | 12.618.280 Ft |
| 5.1. Működési célú támogatások államháztartáson belülre |  | 10.706.380 Ft |
| 5.2. Működési célú pénzeszköz átadás áh-n kívülre |  | 1.563.400 Ft |
| 5.4. Előző évi működési célú előirányzat maradvány, |  |  |
|  Pénzmaradvány átadás |  |  |
| 6. Tartalékok |  | 15.425.222 Ft |
| 6.1. Általános tartalék |  | 15.063.230 Ft |
| 6.2. Céltartalék |  | 361.992 Ft |
| **II. Felhalmozási kiadások** |  |  |
| 1. Beruházások |  | 13.663.000 Ft |
| 2. Felújítási kiadások |  | 35.887.127 Ft |
| 3. Egyéb felhalmozási kiadások |  |  31 650 Ft |
| 3.1. Támogatásértékű felhalmozási kiadások |  | 31 650 Ft |
| 3.2. Felhalmozási célú pénzeszköz átadás áh-n kívülre |  |  |
| **III. Finanszírozási kiadások** |  |  |
| 1.1. Hitel- kölcsön törlesztés áh-n kívülre |  |  |
| 1.2. Forgatási célú értékpapír vásárlásának kiadása |  |   |
| 1.3. Állami tám. megelőlegezés visszafizetésének kiadása |  | 2.067.274 Ft |
| 1.4. Pénzeszközök lekötött betétként való elhelyezése |  |  |
|  |  |  |

**2. § (1)** A Rendelet 3. § (2) bekezdése helyébe a következő rendelkezés lép:

3. § (2) Az Önkormányzat kiadásait feladatonként az 3.- 4. számú melléklet tartalmazza.

* 1. Az Önkormányzati működési kiadások előirányzatának feladatok szerinti részletezését a 3. számú melléklet tartalmazza 41.585.440 Ft összegben.

**(2)** A Rendelet 3.§ (3) bekezdése helyébe a következő rendelkezés lép:

 3. § (3) Beruházási feladatokra az Önkormányzat 13.663.000 Ft-ot fordít, az 5. tábla szerinti részletezésben.

 **(3)** A Rendelet 3. § (4) bekezdése helyébe a következő rendelkezés lép:

 3. § (4) Az Önkormányzat az önkormányzati vagyon felújítására 35.887.127 Ft-ot fordít, az 5. tábla szerinti részletezésben.

 **(4)** A Rendelet 3. § (6) bekezdése helyébe a következő rendelkezés lép:

3. § (6) Az általános tartalék összege 15.063.230 Ft.

 **(5)** A Rendelet 3. § (7) bekezdése helyébe a következő rendelkezés lép:

 3. § (7) Az Önkormányzat 2017. évi céltartaléka 361.992 Ft.

**3. §** A rendelet 1-8 mellékletei helyébe a jelen rendelet 1-8. mellékletei lépnek.

**4. §** A rendelet a kihirdetését követő napon lép hatályba. Rendelkezései a 2017. évről szóló zárszámadási rendelet elfogadásáig hatályosak.

 Mórocz László dr. Tárnoki Richárd

 polgármester címzetes főjegyző

A rendelet kihirdetve: 2017 dr. Tárnoki Richárd

 címzetes főjegyző

Indoklás a

Balatonszőlős Község Önkormányzata

Képviselő-testületének

.../2017. (…..) önkormányzati rendelet tervezete

az önkormányzat 2017. évi költségvetéséről szóló 2/2017. (II.17.) önkormányzati rendeletének

 II. módosításához

**INDOKOLÁS**

Balatonszőlős Község Önkormányzata 2017. évi költségvetéséről szóló 2/2017. (II.17.) önkormányzati rendeletének módosítására az állami támogatás, a központi előirányzatok, a korábbi képviselő-testületi döntések költségvetést érintő hatásainak átvezetése, a fejlesztési célú feladatok megvalósítása, valamint a kiemelt előirányzatok közötti átcsoportosítások miatt van szükség.

 **Részletes indokolás**

1. §-hoz:

Az Önkormányzat 2017. évi költségvetésének bevételi, kiadási főösszegének, valamint a költségvetési hiány összegének módosítását tartalmazza.

A kiadási főösszegen belül a kiadások módosítását tartalmazza előirányzat-csoportonkénti és kiemelt előirányzatonkénti részletezettségben.

2. §-hoz:

Az önkormányzat bevételeinek és kiadásainak módosítását tartalmazza.

3. §-hoz:

A Rendelet mellékleteit szabályozza újra. A rendelet-tervezet mellékletei tartalmazzák a módosított előirányzatokat.

4. §-hoz:

Hatályba léptető rendelkezést tartalmaz.